text: মমেকের করোনা ইউনিটে আরও ৭ জনের মৃত্যু - ইত্তেহাদ টাইমস
  ময়মনসিংহ মেডিকেল কলেজ (মমেক) হাসপাতালের করোনা ইউনিটে গত ২৪ ঘণ্টায় আরও ৭ জনের মৃত্যু হয়েছে।
  এর মধ্যে করোনায় আক্রান্ত হয়ে ৩ জন এবং উপসর্গ নিয়ে চিকিৎসাধীন অবস্থায় ৪জন মারা যান। মঙ্গলবার সকালে বিষয়টি নিশ্চিত করেছেন হাসপাতালের করোনা ইউনিটের ফোকাল পার্সন ডা. মহিউদ্দিন খান মুন।
  তিনি জানান, সোমবার সকাল ৮ টা থেকে মঙ্গলবার সকাল ৮টার মধ্যে করোনায় আক্রান্ত হয়ে চিকিৎসাধীন অবস্থায় মারা যান ময়মনসিংহের ৩ জন। এ সময়ের মধ্যে উপসর্গ নিয়ে মারা যান টাঙ্গাইলের ২ জন, শেরপুর ও নেত্রকোনার একজন করে।
  ডা. মুন আরও জানান, করোনা ইউনিটে বর্তমানে রোগী ভর্তি আছেন ১০০ জন। এর মধ্যে ১০ জন আইসিইউতে আছেন। ওই সময়ে নতুন রোগী ভর্তি হয়েছেন ১১ জন ও সুস্থ হয়ে বাড়ি ফিরেছেন ৮ জন।